1. **RECIKLAŽA** – ostvareni prihod iznosio je **166.849 kn.**

Ovo mi je najbolnija točka ovog izvješća.

Reciklaža bi trebala biti prva i osnovna točka gospodarenja otpadom.

Mi zbog Kaštijuna imamo samo sve veće troškove, pa vas pitam – ***na koji način mislite i kako i kada početi stvarati prihode od otpada***, s obzirom da je ovo priča od nekoliko godina – godinama se priča tome, o kružnoj ili resursnoj ekonomiji u kojoj se na otpad gleda sa aspekta prihoda; mi s druge strane svakim idućim korakom povećavamo troškove, podržavamo sustav Kaštijuna koji niti je štedljiv, niti racionalan i u totalnoj je suprotnosti s ekologijom i tržištem – **stvara proizvod koji plaća kupcima** – ne plaća Kaštijun nego mi građani moramo to plaćati kroz naše račune – ovo je protivno zdravom razumu i zakonu o pravima potrošača.

1. Ostvareni prihod ***javne usluge (odvoz otpada) iznosi 11.595.936 kn*** - u odnosu na 2017.g. **viši je za 1.678.363 kn (+16,92%)** do kojeg je povećanja došlo zbog novog načina naplate odvoza i zbrinjavanja otpada i pokrivanja troškova obrade otpada u ŽCGO Kaštijun.

* ***Možete nam reći koliki udio u ovim prihodima čine rashodi tj. troškovi obrade otpada u Kaštijunu i deponiranja istog?***
* Uspoređujući ove prihode sa troškovima zaposlenih, zanimljivo je da naši računi za odvoz smeća ne pokrivaju troškove zaposlenih koji iznose 12.507.204 kn. Ti troškovi ujedno čine **52% ukupnih prihoda iz djelatnosti.**
* Ovu usporedbu sam napravila kako bi se nadovezala na Zakon o plaćama u lokalnoj samoupravi prema kojemu masa sredstava za plaće **ne smije iznositi više od 20% prihoda poslovanja**. To znači da je bolje raditi u gradskoj tvrtki nego u gradskoj upravi?! Opet ponavljam da bi kolektivni ugovori sa visinama plaća i pripadajućim koeficijentima trebali biti objavljeni na internetskim stranicama kako bi VLASNICI ove gradske tvrtke imali uvida i u te troškove – kažem vlasnici, jer vlasnici su građani.

Građani dobiju račun koji MORAJU PLATITI, te bi isto tako TREBALI imati uvid u ono što plaćaju. Jer ne znam da li je previše ljudi zaposleno, da li su plaće iznad prosjeka iste struke na tržištu, ili je to uobičajeni omjer, što će najbolje moći ocijeniti privatni/realni sektor.

1. Prema izvješću nezavisnog revizora **- Udio Općine Kršan u nepodmirenim potraživanjima iznosi 275.197 kn** od čega se 196.675 kn odnosi na potraživanja iz 2015., 2016. i 2017.g. a koja nisu podmirena.

Društvo odgovara da sa ta potraživanja pokušavaju naplatiti kompenzacijom HEP-a te se predlaže Skupštini da se sklopi sporazum o obročnoj naplati.

***Da li se pristupilo potpisivanju tog sporazuma i koliko se do sada naplatilo kompenzacijom – jer piše da se pokušava?***

1. Revizija također ukazuje da je na **minimalno 154.198 kn od ukupnih potraživanja nastupila zastara potraživanja**.

Društvo odgovara da su to potraživanja koja se naplaćuju na temelju sklopljenih sporazuma koji su rađeni kako bi se izbjegli troškovi ovršnog postupka, te da će se naplatiti u toku 2019.g.

Problem je da su se ta potraživanja prikazala kroz rashod, Društvo bi poslovalo u gubitku – ali, ako je zastupila zastara, tada se zakonski više ne može ni pokrenuti ovršni postupak? ***Kakvu zakonsku snagu ima taj sporazum?***

**Nakon ''pravdanja'' da privatne firme ne posluju po istim načelim kao i javne kojim cilj nije stvaranje dobiti, moj komentar je bio slijedeći:**

Istina je da to nije cilj. Ali je isto tako istina da se dobit računa kao razlika između prihoda i rashoda poslovanja. Zato i kažem da rashodi za zaposlene prelaze 50% prihoda a svaki rashod umanjuje dobit!

Druga stvar, poanta je da se taj dio dobiti što više usmjerava na dvije funkcije koju bi gradske tvrtke trebale sprovoditi:

* Poboljšanje kvalitete usluge i
* Smanjenje cijene usluge (koju plaćaju građani)

Dok se rashodi za zaposlene ne stave na uvid na Internet stranice svake gradske tvrtke (tako i gradske uprave) do tad će postojat sumnja.

Ne tražim imena i prezimena, nego stručnu spremu, koeficijent koji imaju na tu spremu, osnovicu plaće – ne znam zašto se to ne čini. A to sam ponovila već koliko puta.

Jedan od komentara je bio da je to najmanja stvar i da će se i to staviti na Internet stranice.